open-index/open-wikipedia-markdown huggingface dataset:
עליזה גור

**עליזה גור** (נולדה ב-1 באפריל 1940) היא מלכת היופי של ישראל לשנת 1960, לשעבר דוגמנית ושחקנית קולנוע.

## ביוגרפיה

עליזה גור (במקור **אליזיה גרוס**) נולדה בחיפה. לאב יוצאי גרמניה שברחו מגרמניה הנאצית ואם מיוצאי תימן והתיישבו בארץ ישראל המנדטורית, שם נולדו היא ואחיה. למדה פסיכולוגיה ושפות באוניברסיטת חיפה .

בשנת 1960 זכתה בתחרות מלכת היופי. היא ייצגה את ישראל בתחרות מיס תבל 1960 שנערכה באותה שנה בארצות הברית, והעפילה לשלב 15 המתמודדות הסופיות. בעקבות החשיפה שקיבלה בתחרות מיס יוניברס, ב-1963 שיחקה כנערת בונד משנית (בתפקיד בחורה צוענייה) בסרט "מרוסיה באהבה", מסדרת סרטי ג'יימס בונד. היא גילמה את מלכת היופי של פרו בסרט הבריטי "ג'ונגל היופי". כמו כן השתתפה בסרט "הרפתקאות בגן עדן" לצד אלביס פרסלי, בסרט "טרזן ונער הג'ונגל" לצד מיק הנרי וכן בעוד מספר סרטים.

בתחילת שנות השמונים עברה להתגורר בלוס אנג'לס ואף כתבה מספר ספרים באנגלית.

## קישורים חיצוניים

* שנות השישים-מלכות היופי

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:נערות בונד
קטגוריה:משתתפות בתחרות מיס תבל 1960
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1940
קטגוריה:ישראלים שנולדו ב-1940
פדריקו פאסיו

**פדריקו חוליאן פאסיו** (בספרדית: **Federico Julián Fazio**; נולד ב-17 במרץ 1987 בבואנוס איירס, ארגנטינה) הוא כדורגלן עבר ארגנטינאי ששיחק בעמדות הבלם והקשר האחורי.

פדריקו פאסיו החל לשחק בקבוצת פרו קאריל אואסטה מהליגה השנייה בארגנטינה, הוא התבלט בין היתר בשל גובהו (1.95 מטר) ומשחקו החסון. למרות גילו הצעיר היה פאסיו אחד השחקנים החשובים של הקבוצה. בינואר 2007 רכשה אותו סביליה תמורת 800 אלף אירו. השחקן צורף תחילה לקבוצת הבת של המועדון (שעלתה בסוף העונה לליגה השנייה) עד שיסדיר את דרכונו האיטלקי ושותף במקביל בחלק ממשחקיה של סביליה בגביע המלך הספרדי ובגביע אופ"א.

בעונת  צורף פאסיו לסגל הקבוצה הבכירה ושותף במרבית משחקיה בתחילת העונה. ב-7 במאי 2008 כבש פאסיו את שער הבכורה שלו במדי סביליה כשכבש צמד בניצחון 0:3 על ראסינג סנטאנדר. 3 ימים לאחר מכן כבש פאסיו את שערו השלישי במדי הקבוצה בניצחון 0:2 בדרבי על ריאל בטיס. יכולתו הטובה במהלך עונת 2007/2008 הביאה את המועדון להאריך את חוזהו עד שנת 2013. בעונתו האחרונה במועדון זכה פאסיו עם סביליה בליגה האירופית, לאחר שפתח בהרכב במשחק הגמר מול בנפיקה ליסבון, בו ניצחה סביליה בדו-קרב פנדלים.

ב-26 באוגוסט 2014 חתם בקבוצת טוטנהאם הוטספר מהפרמייר ליג. ב-31 בינואר 2016 הושאל לסביליה עד לסוף העונה. ב-2 באוגוסט 2016 הושאל לעונה לרומא האיטלקית. ב-14 ביולי 2017 חתם פאסיו באופן קבוע ברומא. ב-29 בינואר 2022 חתם פאסיו לשנתיים וחצי בסלרניטנה.

פאסיו שימש כקפטן בנבחרות הצעירות של , הוא היה בהרכב הנבחרת הצעירה שזכתה בגביע העולם בכדורגל עד גיל 20 במשחקים שנערכו ב-2007 בקנדה. הוא היה חלק מהסגל האולימפי של ארגנטינה אשר זכתה במדליית הזהב במשחקי אולימפיאדת בייג'ינג (2008).

## תארים
**[[נבחרת ארגנטינה בכדורגל עד גיל 20|נבחרת ארגנטינה הצעירה]]**
* גביע העולם בכדורגל עד גיל 20 - 2007
* מדליית זהב - אולימפיאדת בייג'ינג (2008)

**[[סביליה (כדורגל)|סביליה]]**
* גביע המלך הספרדי - 2006/2007
* גביע אופ"א - 2006/2007
* הסופר קאפ הספרדי - 2007
* הליגה האירופית - 2014/2013, 2015/2016

## קישורים חיצוניים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני פרו קאריל אואסטה
קטגוריה:כדורגלני סביליה
קטגוריה:כדורגלני טוטנהאם הוטספר
קטגוריה:כדורגלני רומא
קטגוריה:כדורגלני סלרניטנה
קטגוריה:כדורגלני נבחרת ארגנטינה
קטגוריה:אלופים אולימפיים ארגנטינאים: כדורגל
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2018
קטגוריה:ארגנטינאים שנולדו ב-1987
נמל התעופה הבין-לאומי חוסה מארטי

**נמל התעופה הבין-לאומי חוסה מארטי** (בספרדית: **Aeropuerto International José Martí**) שוכן כ-11 ק"מ מדרום למרכז העיר הוואנה, בירת קובה, בתחומי רובע בויירוס (Boyeros), והוא נמל התעופה העיקרי במדינה. הנמל נקרא על שם חוסה מארטי, מנהיג התנועה לעצמאות קובה הנחשב לגיבור לאומי ולאבי האומה.

הנמל מופעל על ידי "אקאסה" (ECASA, Empresa Cubana de Aeropuertos y Servicios Aeronauticos S.A - החברה הקובנית לשדות תעופה ולשירותים אוויריים בע"מ), והוא משמש כבסיס הפעולה המרכזי של חברות התעופה קובאנה דה אוויאסיון, אָאֶרוֹגָאוְויוֹטָה ואָאֶרוֹקָארִיבֶּאָן. נמל התעופה משרת 25 חברות תעופה, המפעילות קווים ל-60 יעדים ברחבי העולם. 3 חברות התעופה הקובניות מפעילות קווים ל-16 יעדים בקובה עצמה.

בשדה התעופה ארבעה טרמינלים ומסוף מטען - טרמינל 1 משרת את טיסות הפנים; טרמינל 2 משרת קווי שכר וקווים סדירים למיאמי ולניו יורק; טרמינל 3 משרת את רוב התנועה האווירית בשדה, וטרמינל 5 משרת את חברת אארוקאריבאן. בשדה מסלול בודד באורך של 4,000 מטר (06/24).
ימין|ממוזער|250px|מראה הצד האווירי של טרמינל 1 המשמש לטיסות פנים
השדה נחנך באופן רשמי ב-24 בפברואר 1930, שנה לאחר שהקמתו אושרה, והוא החליף את שדה התעופה הקודם של העיר (שדה התעופה קולומביה). ב-1943 הוקם מגדל הפיקוח בשדה אשר היה גם הראשון שהוקם במדינה כולה. ב-15 באפריל 1961 ויומיים לפני הפלישה הכושלת למפרץ החזירים הופצץ השדה על ידי מטוסים אמריקאים, ועם הטלת האמברגו האמריקאי על המדינה בהמשך השנה, חדלו חברות אמריקאיות לטוס להוואנה.

רק בשנות ה-90 אישרה ארצות הברית את הפעלתן של טיסות שכר מיוחדות בין מיאמי לקובה, ואלה שירתו אזרחים קובניים שהתגוררו בארצות הברית ואשר היו להם קרובי משפחה בקובה. כיום מפעילות קונטיננטל איירליינס, אמריקן איירליינס וחברת השכר סקיי קינג קווים בין הוואנה לבין ומיאמי, ובסוף שנת 2006 החלה האחרונה להפעיל קו תעופה גם לנמל התעופה הבינלאומי ג'ון פ. קנדי בניו יורק.

ב-1998 נחנך בשדה טרמינל 3 אשר נבנה בסיוע קנדי. הטרמינל החליף את טרמינל 1 הישן שיוחד מאותה עת לטיסות פנים. בטרמינל זה מותקנים שמונה גשרי עלייה למטוסים והוא הטרמינל החדיש והמודרני בשדה התעופה. ארבע שנים לאחר מכן, בשנת 2002, נחנך בשדה טרמינל מטען חדש.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:הוואנה
חוסה מארטי
מארטי
קטגוריה:קובה: תחבורה
קטגוריה:קובה: מבנים
ריברדאנס

שמאל|ממוזער|250px|כרזת הפרומו למופע "ריברדאנס"
**ריברדאנס** (באנגלית: **Riverdance**) הוא מופע תיאטרלי שכולל מוזיקה אירית וריקוד סטפס אירי מסורתי, שהמיוחד בו הוא תנועות הרגליים המהירות בזמן שהגוף והידיים נשארים קבועים. ביל וילן כתב את המוזיקה למופע, שהחל כקטע מעבר באירוויזיון 1994 בדבלין והוצג לראשונה כמופע עצמאי בפברואר 1995.

## תולדות המופע ולהקת הרקדנים שלו
תחילתו של ריברדאנס בקטע הביניים (Interval Act) של אירוויזיון 1994. בעת ההכנות לאירוויזיון זה התבקש הרקדן מייקל פלטלי להכין קטע מחול שיבוצע בזמן ההפסקה שבין הופעות הזמרים המתחרים להצבעה וישולב בו הריקוד האירי המסורתי. פלטלי גיבש קבוצת רקדנים והכין קטע. בביצוע זה באירוויזיון, הופיעה כסולנית לצידו של פלטלי רקדנית הסטפס ג'ין בטלר, גם היא, כפלטלי אמריקאית ממוצא אירי. היא גם הייתה שותפה להכנת הכוריאוגרפיה ליתר הרקדנים ביצירה. המוזיקה במופע באירוויזיון נוגנה על ידי מקהלת אנונה הקלטית, בפסקול שנכתב בידי ביל וילן.

ההופעה באירוויזיון הייתה מוצלחת ביותר וזכתה לתשואות ומחיאות כפיים נלהבות באולם ולגלי אהדה רבים מחוצה לו. לאור ההצלחה, הוחלט ליצור מופע שלם, אשר ייכתב בהשראת המחול האירי. כך נולדה להקת ריברדנס והמופע. האחראים להפקה ולבימוי היו ג'ון מק'ולגן ומויה דוהרטי, בעל ואישה. המופע הופק באולפנים בדבלין.

בנובמבר 1994 נמכרו כרטיסים למופע הראשון של הלהקה, שהוצג בתיאטרון פוינט ב-9 בפברואר 1995. המופע הועלה למשך חמישה שבועות והיה להצלחה ענקית. רבים מרקדני ההרכב שהופיע באירוויזיון הוסיפו לככב בלהקה.

לאחר מספר הופעות ברחבי אירופה, ריברדאנס הופיעו באולם המוזיקה רדיו סיטי בניו יורק במרץ 1996, וזו הייתה ההופעה הראשונה בגבולות ארצות הברית. לרווחת המפיקים, המופע נחל הצלחה. המקהלה הקלטית אנונה עזבה את המופע בספטמבר אותה שנה.

טרם תחילת הופעת הלהקה בלונדון, פרצו חילוקי דעות בין מייקל פלטלי למפיקי המופע. הרקדן האירי קולין דאן החליפו כרקדן ראשי והמשיך להופיע עד לעזיבתו ב-1998.

ב-2000, הופיעה הלהקה בברודוויי בתיאטרון גרשווין למשך שנה, בביצוע מופע חדש ובכיכובם של הזמר האירי בריאן קנדי והזמרת האפריקנית ציידי דה-לוקה.

המופע באירוויזיון 1994 נחשב עד היום על ידי רבים כקטע המעבר הטוב ביותר אי-פעם בתולדות האירוויזיון. ככזה, הועלה הקטע גם טרם פרסום תוצאות ההצבעה של מופע שיר היובל באירוויזיון, אם כי באירוע זה, הוא בוצע על ידי להקת רקדנים שונה מזו שהופיעה במקור.

עד 2012 בוצע המופע ביותר מ-40 מדינות ובפני יותר מ-22 מיליון צופים.. בשנת 2020 הופקה גרסה חדשה של המופע, לרגל 25 שנים מאז ההופעה הראשונה, והלהקה יצאה לסיבוב הופעות עולמי. המופע המחודש החל בדבלין ב-9 בפברואר ונפתח בניו יורק יום לאחר מכן. סיבוב ההופעות נקטע בעקבות התפרצות מגפת הקורונה,אך המשיך כשהוסרו המגבלות על אירועים ב-2022.

## רשימת ביצועים כולל שירים

## קישורים חיצוניים

* 
* 
* קטעי וידאו מהמופע
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוזיקה אירית
קטגוריה:ריקוד אירי
קטגוריה:אירוויזיון
קטגוריה:סינגלים שהגיעו למקום הראשון במצעד הסינגלים האירי
מזרח אנגליה (אזור מנהלי)

**אזור מזרחה של אנגליה** (באנגלית: **East of England**) הוא אחד מתשעת אזורי אנגליה. האזור הוגדר רשמית בשנת 1994 לצרכים מנהליים וסטטיסטיים וכולל את המחוזות הטקסיים של אסקס, הרטפורדשייר, בדפורדשייר, קיימברידג'שייר, נורפוק וסאפוק.

באזור מתגוררים 6,398,497 תושבים (נכון לשנת 2022).

## שלטון מקומי
אזור מזרח אנגליה כולל את המחוזות הבאים:

האספה האזורית של מזרח אנגליה מתאמת את הפעולה בין המועצות המקומיות השונות באזור. האספה ממוקמת בפלמפטון.

## כלכלה
באזור הרטפורדשייר מצויות הנהלות מקומיות (ההנהלות של החברות בממלכה המאוחדת) לדוגמה, באזור ווטפורד רבתי מצויות הנהלות החברות טוטל אייל, חברת הבנייה סקאנסקה, חברות השיווק TK Maxx, Costco, סניו, קנווד, ובקו, כמו כן ההנהלה האירופאית של קבוצות המלונות הילטון ושל נסטלה; באלסטרי נמצאים אולפני איסטרי בהם צולמו חלק מסצנות הסרט מלחמות הכוכבים; בהמל המפסטד מצויה ההנהלה המקומית של קודאק ובצ'סנט ההנהלה המקומית של טסקו ובולווין נמצאת הנהלה המקומית של זירוקס.

כלכלת המחוזות נורפוק, קיימברידג'שייר וסאפק מתבססת בעיקרה על חקלאות מסורתית.

## השכלה
בעיר קיימברידג' נמצאת אוניברסיטת קיימברידג' הידועה וכן אוניברסיטת אנגליה ראסקין. בעיר נוריץ' ממוקמת אוניברסיטת מזרח אנגליה ובעיר האטפילד ממוקמת אוניברסיטת הרטפורדשייר.

## תקשורת
אזור BBC מזרח של רשת ה-BBC ממוקם בנוריץ' ומפעיל משם את התוכניות המקומיות עבור מזרח אנגליה. לרשת ה-BBC תחנות רדיו מקומיות בנורפוק, סאפוק, אזור "שלושת המחוזות", קיימברידג'שייר ואסקס. באזור תחנות רדיו רבות נוספות ובהן: Kiss 105-108, Q103 Cambridge, "החוף" (The Beach), לווסטוף, SGR-FM הפועלת מאיפסוויץ', 96.9 Chiltern FM הפועלת מברדפורד, 97.6 Chiltern FM הפועלת מלוטון, Mercury 96.6 הפועלת מסנט אולבנס, רדיו ברודלנד, 99.9 Radio Norwich, KL.FM 96.7, Hereward FM, Lite FM 106.8, SGR Colchester ו-Essex FM.
בין העיתונים המקומיים היוצאים לאור באזור ניתן למנות את חדשות הערב של נוריץ', חדשות הערב של קיימברידג', ה-Evening Gazette של אסקס, ה-Evening Star של איפסוויץ', ה-Eastern Daily Press וה-East Anglian Daily Times.

## קישורים חיצוניים

* מועצות מזרח אנגליה
* מזרח אנגליה במשרד הסטטיסטיקה הלאומית של הממלכה המאוחדת
* משרדי ממשלת בריטניה המטפלים במזרח אנגליה
* סוכנות הפיתוח למזרח אנגליה
* מדריך מבקרים למזרח אנגליה
* האספה הלאומית של אזור מזרח אנגליה

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אנגליה: אזורים
ניקול הלפרין

**ניקול הלפרין** (נולדה ב-31 בינואר 1970) היא מלכת היופי של ישראל לשנת 1989, דוגמנית ושחקנית ישראלית.

## ביוגרפיה
ניקול הלפרין נולדה בארצות הברית ובגיל 4 עלתה לישראל עם אביה והתגוררה בבאר שבע, אמה נשארה לגור בלוס אנג'לס. היא למדה בבית ספר תיכון מקיף ג' ומגיל 15 השתתפה בקבוצת הכדורעף של אס"א באר שבע ובנבחרת הנשים של ישראל. בשנת 1988 התגייסה לצה"ל ושירתה בחיל התחזוקה. בפברואר 1989 זכתה בתחרות מלכת היופי של ישראל, ובמאי אותה השנה השתתפה בתחרות מיס תבל 1989, שנערכה בעיר קנקון במקסיקו, והגיעה למקום ה-11 בתחרות.

בינואר 1990 התחתנה עם איש העסקים רוני מאנה ולהם בן ובת. בשנת 2003 התגרשו השניים, בהליכי גירושים מתוקשרים, לאחר שמאנה טען שנקלע לקשיים כלכליים, והגיש בקשה לפשיטת רגל והקפאת הליכים נגדו. השתתפה בכמה פרקים בסדרות הטלוויזיה רמת אביב גימל וכסף קטלני.

בשנת 2003 החלה לעבוד כיועצת יופי ברשת האסתטיקה "פרופורציה", ובאותה שנה הייתה שופטת בתחרות "טופ מודל 2003".

בשנת 2004 נישאה בשנית לעופר לוי, איש שב"כ. נולדו להם שני בנים.

בשנת 2006 פתחה מכון קוסמטיקה בכיכר המדינה בתל אביב. הלפרין הופיעה בפרסומות לגוטקס ועבדה תקופה כדוגמנית בניו יורק.

בשנת 2008 נבחרה לשמש כפרזנטורית של חברת הקוסמטיקה מעבדות ג'יג'י.

בשנת 2014 עברה להתגורר בארצות הברית, בעקבות עבודתו של בעלה, והחלה לעבוד כמתווכת נדל"ן.

## קישורים חיצוניים

*  - ריאיון
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1989
קטגוריה:שחקניות כדורעף ישראליות
קטגוריה:שחקני כדורעף ישראלים
קטגוריה:בוגרות תיכון מקיף ג' (באר שבע)
קטגוריה:בוגרי תיכון מקיף ג' (באר שבע)
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1970
קטגוריה:עולים בשנות ה-1970
קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1970
קטגוריה:ישראלים שנולדו ב-1970
ילנה ראלף

**ילנה סרגייבנה ראלף** (באוקראינית: **Елена Сергеевна Ральф**; נולדה ב-27 בנובמבר 1983) היא דוגמנית ישראלית ומלכת היופי של ישראל לשנת 2005.

## ביוגרפיה
ילנה ראלף נולדה באוקראינה הסובייטית לאירינה שנפטרה מסרטן ב-2019 בגיל 62 ולסרגיי שמת מדום לב ב-2011. היא עלתה לישראל לבדה בשנת 2001, בגיל 18. ראלף השתכנה ברמת גן והחלה ללמוד עברית.

בשנת 2005 זכתה ראלף בתחרות מלכת היופי ובתחרות מיס תבל זכתה במקום השישי. לאחר התחרות החלה ללמוד סוציולוגיה באוניברסיטת תל אביב ולאחר מכן גם ניהול ומדע המדינה באוניברסיטה הפתוחה. במקביל, שימשה ראלף כפרזנטורית של חברת הקוסמטיקה "סבוקאלם" והשתתפה בקמפיינים רבים, בהם של החברות "אינטימה", "לוריאל", "וולה", "לה סיירה מילאנו " ו"נאף נאף".

ראלף שותפה ומעצבת בחברת תכשיטי היוקרה בבורסה ליהלומים "ראלף" (Ralph). כמו כן, היא מתנדבת בסוכנות היהודית ובקרן היסוד ואוספת תרומות לישראל באמצעות ארגון איחוד הקהילות היהודיות (UJC), ראלף לקחה חלק בתחרות "מלכת היופי של העלייה" שנערכה בערוץ הראשון.

ראלף רשומה בסוכנות הדוגמנות הבינלאומית "Women".

בתחילת 2009 היא לוהקה לצד לירן כוהנר לתוכנית המציאות "המירוץ למיליון". שתיהן הודחו ראשונות.

## קישורים חיצוניים

* 
* ילנה ראלף, באתר מגזין "יופי"
* 
* 

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:מתחרי המירוץ למיליון (ישראל)
קטגוריה:מתחרות המירוץ למיליון (ישראל)
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:עולות בשנות ה-2000
קטגוריה:עולים בשנות ה-2000
קטגוריה:משתתפות בתחרות מיס תבל 2005
קטגוריה:ישראליות שנולדו ב-1983
קטגוריה:ישראלים שנולדו ב-1983
משפחת המלוכה היוונית

**משפחת המלוכה היוונית** מהווה ענף של בית שלזוויג-הולשטיין-זונדרבורג-גליקסבורג של בית אולדנבורג העתיקה, ששלטה בארצות סקנדינביה במשך מאות שנים. המונרך הראשון של יוון משושלת זו היה גאורגיוס הראשון, בנו של כריסטיאן התשיעי, מלך דנמרק, ואשתו המלכה הייתה אולגה קונסטנטינובנה, הנסיכה הגדולה של רוסיה, נכדתו של הצאר הרוסי ניקולאי הראשון. כצאצאי המונרכיה הדנית חברי בית המלוכה היווני נקראים "נסיכי יוון ודנמרק".

## עלייה לשלטון
המשפחה עלתה לכס המלוכה היווני לאחר שהמלך אותון, הראשון ממלכי יוון המודרנית שהיה חבר בית ויטלסבאך הבווארי, התיר לבריטניה וצרפת להשתלט על נמל פיראוס בזמן מלחמת קרים (1853-1856), משום שהמעצמות הגדולות רצו למנוע שיתוף פעולה בין יוון לרוסיה. כניעה זו גרמה לצבא היווני להדיח את אותון בהפיכה צבאית בשנת 1862, והמלך והמלכה שבו לבוואריה על גבי ספינת מלחמה בריטית.

במשאל שנערך ב-1862 בחרו היוונים את אלפרד, דוכס אדינבורו וסקסוניה-קובורג-גותה כמלך החדש שלהם, אך מועמדותו נדחתה על ידי המעצמות הגדולות, שסירבו לאפשר לאחד מחברי משפחות המלוכה שלהם לעלות לשלטון היווני. נעשה חיפוש אחר מועמדים אחרים ולבסוף ראשי הצבא היווני הציעו את הכתר היווני לנסיך וילהלם מבית שלזוויג-הולשטיין-זונדרבורג-גליקסבורג, בית המלוכה הדני, והוא הוכתר כגאורגיוס הראשון, מלך היוונים בשנת 1863. צאצאיו של גאורגיוס הראשון מלכו ביוון עד שנת 1974, אולם המלוכה לא הייתה רצופה ונקטעה פעמים רבות בשל אירועים שהשפיעו רבות על ההיסטוריה היוונית, כמו מלחמת הבלקן הראשונה והשנייה, מלחמת העולם הראשונה והשנייה, מלחמת אזרחים ולבסוף שלטון החונטה הצבאית שהביא להפלת המונרכיה והכרזתה המחודשת של הרפובליקה ביוון.

## נפילת המלוכה היוונית
הממשלה הנבחרת ביוון הופלה ב-21 באפריל 1967 על ידי קבוצת קצינים שהונהגה על ידי הקולונל גאורגיוס פאפאדופולוס. הקצינים המהפכנים ייסדו משטר דיקטטורי צבאי שכונה בשם משטר הקולונלים והכריחו את המלך קונסטנטינוס השני להכיר בו כמשטר לגיטימי. בדצמבר של אותה השנה המלך ניסה להפיל את המשטר הצבאי אך נכשל, והוא ומשפחתו נאלצו לצאת לגלות ברומא. לאחר הפלת הדיקטטורה הצבאית בשנת 1974 נערך ביוון משאל עם בו קבעו 70 אחוזים מתושבי המדינה כי הם מעוניינים בביטול המונרכיה.

## משפחת המלוכה כיום
כל חברי משפחת המלוכה היוונית גרים כיום מחוץ ליוון. אן-מארי מתגוררת יחד עם ילדיה בלונדון. הם עדיין רשאים להחזיק בתאריהם אך הם אינם מייצגים את יוון בשום צורה. כצאצאיו של כריסטיאן התשיעי, מלך דנמרק הם רשאים לייצג את ממלכת דנמרק. חברי בית המלוכה היווני כיום הם:
* סופיה מרגריטה, נסיכת יוון ודנמרק (1938) - בתו הבכורה של פאולוס, מלך היוונים. נישאה לחואן קרלוס הראשון, מלך ספרד.
* אן-מארי, נסיכת דנמרק מלכת יוון לשעבר (1946) - בתו של פרדריק התשיעי, מלך דנמרק ונכדתו של גוסטב השישי אדולף, מלך שוודיה
** אלקסיה, נסיכת יוון ודנמרק (1965)
** פבלוס, נסיך הכתר של יוון (1967) - נישא למארי-שנטל מילר. לזוג חמישה ילדים:
*** מריה אולימפיה, נסיכת יוון ודנמרק (1996)
*** קונסטנדינוס אלקסיוס, נסיך יוון ודנמרק (1998)
*** אכילס אנדראס, נסיך יוון ודנמרק (2000)
*** אודיסיאס קימון, נסיך יוון ודנמרק (2004)
*** אריסטידיס סטברוס, נולד ב-29 ביוני 2008
** ניקולאס, נסיך יוון ודנמרק (1969)
** תאודורה, נסיכת יוון ודנמרק (1983)
** פיליפוס, נסיך יוון ודנמרק (1986)
* איריני, נסיכת יוון ודנמרק (1942) - בת הזקונים של פאולוס, מלך היוונים.

## קישורים חיצוניים
* 

*
קטגוריה:יוון: העת החדשה
קטגוריה:בית שלזוויג-הולשטיין-זונדרבורג-גליקסבורג
דורית ילינק

**דורית ילינק (פרידמן)** (נולדה ב-1958) היא מלכת היופי של ישראל לשנת 1978 ודוגמנית מסלול.

## ביוגרפיה
ילינק נולדה וגדלה בבת גלים שבחיפה. בגיל 19 זכתה בתחרות מלכת היופי ועלתה לשלב חצי הגמר (12 המועמדות הסופיות) בתחרות מיס תבל 1978 שנערכה במקסיקו, מי שהמליץ עליה היה החבר שלה ושנתיים אחרי התחרות נישאו השניים ולהם חמישה ילדים, ב-1997 שימשה כשופטת בתחרות מלכת היופי. בתה השנייה ליאור פרידמן זכתה בשנת 2003 בתחרות "נערת השנה" של מעריב לנוער.

ילינק החלה לדגמן רק בגיל 25 והייתה לדוגמנית מסלול מבוקשת, ב-1990 ייצגה את ישראל בתחרות "אשת העולם" בהונג קונג, תחרות בה מיוצגות נשים עם קריירה, משפחה והופעה מרשימה, היא בוגרת תואר ראשון במדעי המדינה ולאחר מכן למדה רפואה אלטרנטיבית ועבדה תקופה עם בעלה בעסק המשפחתי לציוד סלולרי, היא עובדת כמנחת קבוצות במכון אדלר.

## קישורים חיצוניים

* שנות השבעים-מלכות היופי
* 
* כתבה על דורית ילינק בסוכנות הידיעות היהודית
* ישראל:מדינה שרשמה דפים מעניינים בהיסטוריה של מיס תבל
* תמונת דוגמנות של דורית ילינק
* כתבה על ילינק בביטאון חיל האוויר
* מיס תבל ישראל
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1978
קטגוריה:מרפאים אלטרנטיביים
קטגוריה:ישראליות שנולדו ב-1958
קטגוריה:ישראלים שנולדו ב-1958
יאנה חודריקר-כנפו

**יאנה חודריקר-כנפו** (נולדה ב- 22 בדצמבר  1972) היא דוגמנית, מלכת היופי של ישראל לשנת 1993, מגשרת וכתבת.

## ביוגרפיה
יאנה חודריקר נולדה בקייב שבאוקראינה הסובייטית. לאחר שסיימה את לימודי התיכון בהצטיינות בגיל 16 וזכתה במדליית זהב על הישגיה בלימודים, המשיכה ללמוד באוניברסיטת קייב במגמת כימיה. בגיל 18 עלתה לישראל ובאותה שנה, התקבלה ללימודי מדעי החיים באוניברסיטת תל אביב. כעבור שנתיים, בגיל 20, זכתה בתחרות מלכת היופי, וייצגה את ישראל ברחבי העולם. לאחר הזכייה, המשיכה חודריקר את לימודיה וסיימה בהצטיינות תואר ראשון במדעי החברה.

בשנת 1997 נבחרה לככב במסע פרסום עולמי עבור חברת התכשיטים "H. Stern" וייצגה את החברה בישראל ובעולם. בשנה זאת גם השתתפה בסרט הטלוויזיה הבלשי "מותה של רקדנית הדיסקו" בבימוי אמנון וינר, לצד שלמה בראבא.

בשנת 1999 שיתפה פעולה עם חברה-לחיים, הדוגמן-לשעבר יעקב (קובי) כנפו, כלוביסטים למען מפלגת "ישראל ביתנו". המפלגה זכתה אז ב-4 מנדטים. שנה אחר-כך, נישאה לכנפו.

בשנת 2002 החלה את עבודתה ברכבת ישראל כמנהלת שיווק ופרסום, עם התמחות במגזר העולים.

לקראת הבחירות לכנסת השבע עשרה הוצבה במקום הרביעי במפלגת "חרות - התנועה הלאומית".

בשנת 2008 סיימה בהצטיינות תואר שני במדיניות ציבורית וגישור באוניברסיטת תל אביב.

ב-2012 התחילה לכתוב בלוג באתר Xnet, בו היא מתמקדת בנושאי חינוך.

## חיים אישיים
חודריקר-כנפו נשואה ואם לשלושה. מתגוררת ברחובות.

## קישורים חיצוניים

* יאנה חודריקר בכתבה על מלכות היופי בשנות ה-90, באתר ynet
* 
* 
* 
* 
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1993
קטגוריה:משתתפות 6 אימהות
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:עולות בשנות ה-1990
קטגוריה:עולים בשנות ה-1990
קטגוריה:יהודיות סובייטיות
קטגוריה:רחובות: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1972
קטגוריה:ישראלים שנולדו ב-1972
יאנה קלמן

**יאנה קלמן** (נולדה ב-18 במאי 1974) היא מלכת היופי של ישראל לשנת 1995.

## ביוגרפיה
יאנה קלמן נולדה בסיביר שברוסיה הסובייטית דאז. היא אחות בהכשרתה. בגיל 18 עלתה לישראל יחד עם אביה והתקבלה לעבוד במחלקה האונקולוגית במרכז הרפואי תל אביב. בשנת 1995 זכתה בתחרות מלכת היופי של ישראל, לפני סגניתה מירי בוהדנה. עבדה כדוגמנית מסלול וצילום. הגישה תוכנית אקטואליה בשפה הרוסית בערוץ 33, היום עובדת כאחות חדר ניתוח.

בשנת 2006 עברה קלמן ניתוח להוצאת גידול ממוחה.

קלמן השתתפה בתוכנית הטלוויזיה הישרדות איי קמרינס שעלתה לשידור בפברואר 2011. היא הגיעה לשבט המאוחד והייתה המודחת ה-13 והמושבעת הרביעית.

קלמן נשואה לדור זילברג, עורך דין וד"ר לנוירוכירורגיה, בנו של הבמאי יואל זילברג, ולהם שתי בנות ובן, אחת הבנות היא השחקנית אלכס זילברג, הבת השנייה היא סטפני זילברג, והבן אדם זילברג.

## קישורים חיצוניים

* 
*שנות התשעים-מלכות היופי
*

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1995
קטגוריה:אחיות ישראליות
קטגוריה:אחים ישראלים
קטגוריה:מתחרי הישרדות (ישראל)
קטגוריה:משפחת זילברג
קטגוריה:סגל המרכז הרפואי תל אביב ע"ש סוראסקי
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו ב-1974
קטגוריה:ישראלים שנולדו ב-1974
דב בר-ניר

**דב בר-ניר** (3 בדצמבר 1911 – 7 במאי 2000) היה פובליציסט ואיש ציבור ישראלי, כיהן כחבר הכנסת מטעם מפ"ם בכנסת הראשונה.

## ביוגרפיה

נולד בשם **ברנארד זילברשץ** בשנת 1911 בבריסל שבבלגיה. בנעוריו היה ממייסדי תנועת "השומר הצעיר" במדינה. למד מדעי החברה באוניברסיטת שטרסבורג, ולאחר מכן עלה לארץ ישראל, בשנת 1932.

בשנים 1932–1956 היה בר-ניר חבר קיבוץ עין החורש, והחל בפעילות ציבורית במפלגת השומר הצעיר ובליגה הסוציאליסטית ומאוחר יותר במפ"ם. בין תפקידיו באותה תקופה: מזכיר מפלגת פועלים השומר הצעיר (1946–1948), חבר הכנסת הראשונה (1949–1951) ומזכיר מרכז מפ"ם (1951–1953). לאחר מכן, בשנים 1957–1960, היה מזכיר הברית העולמית של מפ"ם.

במהלך כהונתו בכנסת, ממנה פרש מרצונו, היה חבר ועדת הכנסת וועדת החוקה, חוק ומשפט.

היה עיתונאי במקצועו ובעל דוקטורט. במשך שנים רבות כתב ביקורת תיאטרון והיה בעל טור פובליציסטי בעיתון על המשמר.

בשנת 1968 הצטרף לתנועה לשלום וביטחון, שהייתה תנועה פוליטית מהראשונות שקראו לנסיגה מהשטחים ולהכרה בזכות ההגדרה העצמית של העם הפלסטיני ולהקמת ישות פלסטינית עצמאית לצד ישראל. התנועה הוקמה על ידי קבוצת מרצים באוניברסיטאות ופעילים ממפלגות השמאל ועמד בראשה פרופ' יהושע אריאלי.

זכה בפרס סוקולוב לעיתונאות (פרס כבוד) בשנת 1993.

## מפרסומיו
### ספרים
***זרמים באמנות המודרנית** (1954).
***מז'בוטינסקי עד בגין - דיוקנה של תנועה** (1982).
*Le politicide: Un homme de gauche israélien répond à la gauche internationale **פוטיסיליד - סוציאליסט ישראלי עונה לסוציאליסט מחו"ל** (בצרפתית, 1970).
***העימות:בן-גוריון והרוויזיוניזם** (1987).
***דעות עושות דרכן** (1996).

### ממאמריו
* 
* 
* 
* 
* 

## קישורים חיצוניים
* 

## הערות שוליים

קטגוריה:סגל על המשמר
קטגוריה:חברי הכנסת מטעם מפ"ם
קטגוריה:פובליציסטים ישראלים
קטגוריה:בוגרי השומר הצעיר
קטגוריה:אנשי העלייה החמישית
קטגוריה:זוכי פרס סוקולוב
קטגוריה:עין החורש: אישים
קטגוריה:בוגרי אוניברסיטת שטרסבורג
קטגוריה:אישים הקבורים בבית הקברות ירקון
קטגוריה:ישראלים ילידי בלגיה
קטגוריה:ישראלים שנולדו ב-1911
קטגוריה:ישראלים שנפטרו ב-2000
דנה וקסלר

**דנה וקסלר** (ספקטור) (נולדה ב-27 ביוני 1965) היא דוגמנית ישראלית, מלכת היופי של ישראל לשנת 1981.

## ביוגרפיה
דנה וקסלר נולדה וגדלה בגבעתיים כבת יחידה להוריה. למדה בתיכון קלעי. בגיל 16, זכתה בתחרות מלכת היופי, והייתה המתמודדת הצעירה ביותר בתחרות זו. ייצגה את ישראל בתחרות מיס תבל 1981.

שירתה בצה"ל כמנהלת לשכתו של אהוד ברק, כאשר היה ראש אגף המודיעין.

וקסלר הייתה מספר שנים דוגמנית מובילה בישראל. צעדה על מסלולי התצוגות של בכירי מעצבי האופנה הישראלים באותה תקופה, כגון גדעון אוברזון.

במקביל לדוגמנות, סיימה תואר ראשון בפסיכולוגיה ותואר כללי באוניברסיטת תל אביב.

בגיל 23 היא ויתרה על קריירה דוגמנות בפריז והתחתנה עם איש העסקים והמיליונר איציק ספקטור ולהם 4 ילדים.

ב-1990 חזרה לדגמן בתצוגות אופנה.

היא כותבת בלוג בתחום האופנה, בעקבות הצלחת הבלוג של בתה. השתיים הן הבעלים של "רוקוקו" - בוטיק אופנה ברשת.

היא מנחת סדנאות אופנה וסטיילינג ומשמשת כיושב ראש ועד ההורים בבית הספר בו לומדים ילדיה ומתנדבת בכלבייה העירונית. נהגה להתארח דרך קבע בתוכנית הבוקר "אורלי וגיא" ששודרה בערוץ 10 בפינה שעסקה באימוץ כלבים.

מתגוררת בשכונת אפקה בתל אביב.

## קישורים חיצוניים

* 
* שנות השמונים - מלכות היופי באתר ynet
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1981
קטגוריה:בוגרות תיכון קלעי (גבעתיים)
קטגוריה:בוגרי תיכון קלעי (גבעתיים)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:תל אביב-יפו: אישים
קטגוריה:ישראליות שנולדו ב-1965
קטגוריה:ישראלים שנולדו ב-1965
יהודה דרניצקי

**יהודה** (**יודין**) **דְרָנִיצקי** (26 באפריל 1910 – 14 ביוני 2002) היה איש ציבור ישראלי. החזיק בתפקידים בכירים בהסתדרות העובדים הכללית וכיהן כחבר הכנסת בכנסת השמינית מטעם מפ"ם.

## חייו
דרניצקי נולד בשנת 1910 בעיר אודסה שבדרום-מערב רוסיה (כיום באוקראינה). בנעוריו הצטרף במחתרת לשורות השומר הצעיר, ועמה עלה לארץ ישראל בשנת 1925.

בארץ היה דרניצקי פעיל במפלגת פועלי ציון שמאל ונמנה בין מייסדי הליגה הסוציאליסטית והחוגים המרקסיסטיים. לאחר מכן הצטרף למפלגת "השומר הצעיר", ויחד עמה התמזג לשורות מפ"ם.

למד שנה בבית הספר לכלכלה של לונדון.

בשנת 1942 החל בפעילות ציבורית כחבר מזכירות מועצת פועלי תל אביב ובנוסף נבחר למועצת ההסתדרות ולמזכירות בית הדין העליון שלה. בשנת 1949 נבחר לוועד הפועל של ההסתדרות ובשנת 1955 לוועדה המרכזת. משנת 1966 עמד בראש המחלקה לדמוקרטיה תעשייתית בהסתדרות. כמו כן שימש מרצה בבית הספר לפעילי ההסתדרות.

בשנת 1952 יצא מטעם ההסתדרות והמגבית לארצות הברית, אולם כניסתו סורבה בגלל היותו חבר מפ"ם והוא נשלח לאליס איילנד. לאחר 18 ימים הוא שב לישראל.

בבחירות לכנסת הראשונה הוצב במקום ה-23 של רשימת מפ"ם ולא נכנס לכנסת. לקראת הבחירות לכנסת השמינית, בגלל עקרון הרוטציה שהגביל את כהונת חברי מפ"ם לשתי קדנציות, הוצב במקום ריאלי ברשימת המערך בבחירות לכנסת השמינית. בשנת 1974 נבחר לכנסת השמינית וכיהן כסגן יושב ראש הכנסת ישראל ישעיהו-שרעבי והיה חבר ועדת הכלכלה וועדת העבודה והרווחה.

פרסם מאמרים רבים בעיתון "דבר".

דרניצקי נפטר ב-2002 בגיל 92. ונטמן בבית העלמין קריית שאול.

## קישורים חיצוניים
* 

ממאמריו:
* 
* 

## הערות שוליים

קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם מפ"ם
קטגוריה:בוגרי השומר הצעיר
קטגוריה:אנשי העלייה הרביעית
קטגוריה:פעילי ההסתדרות הכללית
קטגוריה:חברי הכנסת השמינית
קטגוריה:אישים הקבורים בבית הקברות קריית שאול
קטגוריה:סגני יושב ראש הכנסת בכנסת השמינית
קטגוריה:ישראלים שנולדו ב-1910
קטגוריה:ישראלים שנפטרו ב-2002
המלחמה האיטלקית-עות'מאנית

שמאל|ממוזער|250px|מיקום האיים הדודקנסים
**המלחמה האיטלקית–עות'מאנית** (באיטלקית: **Guerra di Libia**, בטורקית: **Trablusgarp Savaşı**) הייתה מלחמה בין האימפריה העות'מאנית לבין ממלכת איטליה שהתרחשה בין 29 בספטמבר 1911 ל-18 באוקטובר 1912, ברובה בצפון אפריקה.

## רקע
בתחילת המאה ה-20 חילקו ביניהן מעצמות אירופה את אזורי השפעתן בצפון אפריקה. צרפת קיבלה את מרוקו, בריטניה את מצרים ואיטליה את מדינת טריפולי.

## מהלך המלחמה
בסוף ספטמבר 1911 הפגיזו אניות איטלקיות את טריפולי. החיילים העות'מאנים עזבו את העיר והצבא האיטלקי נכנס אליו. בהמשך יצאו החיילים האיטלקיים מן העיר לכבוש מצודות בסביבותיה. ב-23 - 27 באוקטובר 1911 ביצעו הצבא העות'מאני וכוחות ערביים התקפת נגד והאיטלקים נאלצו לסגת חזרה אל העיר. הכוחות העות'מאנים הקיפו את העיר וצרו עליה. בתחילת דצמבר 1911 הצליחו האיטלקים להכות את העות'מאנים ולשחרר את המצור מעל טריפולי.

באפריל-מאי 1912 כבשה איטליה את האיים הדודקאנסיים (שם השליטה שלטון צבאי ובהמשך אזרחי שנודע כ"האיים האיטלקיים של הים האגאי"). תחילה נכבשה אסטיפליה, בגלל הנמל שלה, ולאחר מכן נכבש האי הגדול ביותר בארכיפלג, רודוס ושאר האיים.

באוגוסט-ספטמבר 1912 התקיימו שיחות שלום בין איטליה וטורקיה, שהסתיימו באוקטובר בחתימת הסכם אוּשִׁי (הידוע גם בשם הסכם לוזאן הראשון). בהסכם הסכימה איטליה להחזיר את האיים הדודקאנסיים לטורקיה, אך הנוסח המעורפל של ההסכם אפשר לה דה פקטו להמשיך לשלוט באיים. כמו כן העות'מאנים הסיגו את צבאם מטריפוליטניה וקירנאיקה והשאירו בהן נציגות סמלית של ה"ח'ליפות". נסיגת הכוחות הטורקיים איפשרה לאיטלקים להעמיק בכיבוש בשטחי לוב בשנת 1913 ולאחר מכן. ב-24 ביולי 1923, לאחר תבוסת העות'מאנים במלחמת העולם הראשונה וסיום מלחמת יוון–טורקיה נחתם הסכם לוזאן, בו ויתרה האימפריה על השליטה באיים הדודקאנסיים באופן רשמי.

כתוצאה של המלחמה קיבלה איטליה את הפרובינציות העות'מאניות טריפוליטניה פזאן וקירנאיקה, שביחד יוצרות את לוב המודרנית.

## השפעה
למרות היקפה המוגבל, למלחמה הייתה חשיבות גבוהה בכך שערערה את מעמדה של האימפריה העות'מאנית בבלקן ועוררה את הלאומיות האתנית בשטחים שנשלטו על ידי העות'מאנים ולתושביהם הייתה זיקה למדינות שונות בחבל. שיאו של תהליך התעוררות זה בא לידי ביטוי שנתיים מאוחר יותר כשפרצה מלחמת העולם הראשונה. לאחר שנוכחו באוזלת היד העות'מאנית אל מול הכוחות האיטלקים וחוסר הארגון בצבא האימפריה, תקפו החברות בליגה הבלקנית את העות'מאנים עוד בטרם הסתיימה המלחמה מול האיטלקים, מתקפה שנודעה בשם מלחמת הבלקן הראשונה.

במלחמה זו נעשה שימוש בטכנולוגיה מתקדמת. במיוחד בצפלינים ומטוסים. ב-23 באוקטובר 1911, צי אווירי איטלקי טס לכיוון הקווים העות'מאנים וב-1 בנובמבר, הוטלה הפצצה הראשונה בהיסטוריה מהאוויר על הכוחות העות'מאנים בלוב.

במלחמה זו התבלטו אנוור פאשה, לימים אחד מחברי הטריומווירט שהנהיג את האימפריה העותמאנית במהלך מלחמת העולם הראשונה, ומוסטפא כמאל אטאטורק, שנשלח ללוב וביסס כך את מעמדו כקצין בצבא. לימים גיבור מלחמת העצמאות של טורקיה והנשיא הראשון של טורקיה המודרנית לאחר מלחמת העולם הראשונה.

## קישורים חיצוניים

* 
* ידיעות מעיתונות התקופה על המלחמה האיטלקית-עות'מאנית בתוך: **[https://sfathayam.com/ שפת הים]** - ים וספנות בעיתוני ההשכלה והתחייה, 1918-1856.
* 

## הערות שוליים

טורקיה
איטליה
קטגוריה:לוב: היסטוריה
קטגוריה:ממלכת איטליה
קטגוריה:יחסי איטליה–לוב
אנדראס, נסיך יוון ודנמרק

**אנדראס, נסיך יוון ודנמרק** (ביוונית: **Πρίγκιπας Ανδρέας της Ελλάδας**; 20 בינואר 1882 – 3 בדצמבר 1944) היה נסיך יווני, בנו של מלך יוון גאורגיוס הראשון, נכדו של כריסטיאן התשיעי, מלך דנמרק (וצאצא לשושלת האצולה הגרמנית-דנית שלזוויג-הולשטיין-זונדרבורג-גליקסבורג). אנדראס הוא אביו של פיליפ, דוכס אדינבורו, שהיה בעלה של אליזבת השנייה, מלכת הממלכה המאוחדת, וסבו של מלך בריטניה הנוכחי, צ'ארלס השלישי.

## חייו
הנסיך אנדראס נולד באתונה ב-20 בינואר 1882, לגאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה. למד אנגלית עוד משחר נעוריו.

במהלך מלחמות הבלקן, בשנים 1912–1913, ניהל בית חולים שדה.

בשנת 1917, עם הדחת המלך ביוון, נאלצו אנדראס ואליס לצאת לגלות עם ילדיהם, והשתכנו בשווייץ. עם שיבת המלך קונסטנטינוס לכס המלוכה בשנת 1920 חזרו אליס ואנדראס ליוון והתיישבו בקורפו. אנדראס קיבל פיקוד על הארמייה השנייה של הצבא היווני במהלך מלחמת יוון–טורקיה, ומילא תפקיד פעיל בקרב סקריה, בו נחל צבא יוון תבוסה.

בשנת 1922 תפסה קבוצת מהפכנים בראשותו של ניקולאוס פלסטירס את השלטון והגלתה שוב את המלך. אנדראס נעצר בעוון "סירוב פקודה ונקיטת יוזמות עצמאיות בשדה הקרב", נשפט ונידון לגלות. הוא, אליס וילדיהם עזבו את יוון על ספינת קרב של הצי הבריטי והתיישבו בצרפת. בשנת 1930 פרסם את גרסתו לאשר אירע במלחמה בספר "לקראת אסון: הצבא היווני באסיה הקטנה ב-1921".

בשנת 1930 לקתה אשתו בהתמוטטות עצבים ואושפזה במוסד בשווייץ. הקשר בינו לבין משפחתו נותק, ולאחר ביקור קצר ביוון בשנת 1936 השתקע סופית בדרום צרפת. משפחתו התפזרה לכל עבר: בנותיו נישאו לאצילים גרמנים, בחלקם בעלי נטיות נאציות, בנו פיליפ עבר להתגורר אצל דודיו בלונדון, לואי מאונטבאטן וג'ורג' מאונטבאטן (מה שיביא אותו לימים לאמץ את שם משפחתם מאונטבאטן), ואשתו חזרה ליוון, שם חיה בתקופת מלחמת העולם השנייה.

אנדראס מת ב-3 בדצמבר 1944 ממחלת לב בעת שהותו במלון מטרופול במונטה קרלו שבמונקו.

## משפחתו
אנדראס נישא בגיל צעיר לאליס, נסיכת בטנברג, נינתה של ויקטוריה, מלכת הממלכה המאוחדת, אותה פגש במהלך הכתרתו של המלך אדוארד השביעי בשנת 1902.

חתונתם התקיימה בשנת 1903 בדרמשטט, גרמניה. בטקס נישואיהם התרחש הכינוס הגדול האחרון של צאצאיהם המלכותיים של המלכה ויקטוריה וכריסטיאן התשיעי, מלך דנמרק לפני מלחמת העולם הראשונה.

לזוג נולדו חמישה ילדים:
* מרגריטה, נסיכת יוון ודנמרק (18 באפריל 1905 – 24 באפריל 1981) – נישאה לגוטפריד, נסיך הוהנלוהה-לאנגנבורג.
* תאודורה, נסיכת יוון ודנמרק (30 במאי 1906 – 16 באוקטובר 1969) – נישאה לברטהולד, מרקיז באדן.
* ססיליה, נסיכת יוון ודנמרק (22 ביוני 1911 – 16 בנובמבר 1937) – נישאה לגאורג דונאטוס, נסיך הכתר של הסן. ססיליה נהרגה בתאונת מטוס בעודה בחודש השמיני להריונה, יחד עם שני בניה ובעלה.
* סופיה, נסיכת יוון ודנמרק (26 ביוני 1914 – 24 בנובמבר 2001) – נישאה לכריסטוף, נסיך הסן ולאחר מכן לגאורג וילהלם, נסיך הנובר.
* פיליפ, נסיך יוון ודנמרק (10 ביוני 1921 – 9 באפריל 2021) – בעלה של אליזבת השנייה, מלכת הממלכה המאוחדת.

## אילן יוחסין

## קישורים חיצוניים

* 

קטגוריה:אצולה יוונית
קטגוריה:בית שלזוויג-הולשטיין-זונדרבורג-גליקסבורג
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:אבירי מסדר העיט השחור
קטגוריה:מעוטרי עיטור אנדריי הקדוש
קטגוריה:אבירי מסדר הפיל
קטגוריה:ילידי 1882
קטגוריה:יוונים שנפטרו ב-1944
אליהו מויאל

**אליהו מויאל** (2 באוגוסט 1920 – 6 בספטמבר 1991) היה איש ציבור ישראלי שכיהן כחבר הכנסת מטעם המערך.

## ביוגרפיה
מויאל נולד במרוקו בעיר סלי, בה שימש מזכיר ועד הקהילה (1941) ומזכיר אגודת "כל ישראל חברים" (1942). עלה לארץ ב-1945.

בדצמבר 1945 הצטרף לארגון "ההגנה", וב-1946 למפא"י, בה שימש לימים כמזכיר מחוז הנגב (משנת 1957) וחבר המזכירות הארצית (משנת 1960). בשנת 1946 הושם מויאל במעצר למשך כשישה חודשים בגין פעילותו. לאחר שחרורו יצא כשליח הסוכנות היהודית והג'וינט אל מחנות המעצר בקפריסין.

נמנה בין מייסדי קיבוץ ברור חיל, שהוקם ב-5 במאי 1948. בשנת 1949 יצא לשליחות במרוקו ובצרפת מטעם "תנועת הבונים". לאחר שובו הצטרף לקיבוץ דורות. מויאל, מורה במקצועו, עסק בהוראה בעליית הנוער (1952–1954) ועבד בבית הספר האזורי "שער הנגב" (1957 - 1959).

בשנת 1959 נבחר מטעם מפא"י לכהן כמזכיר מועצת פועלי באר שבע, בה עבר להתגורר בשנת 1957. כעבור שבע שנים נבחר לוועדה המרכזת של ההסתדרות הכללית. בשנים 1974–1981 כיהן כחבר הכנסת מטעם המערך והיה סגנו של שר התקשורת אהרן אוזן בממשלת ישראל השבע עשרה.

לאחר סיום כהונתו נבחר, בשנת 1982, ליו"ר המועצה הארצית של קופת חולים כללית.

מויאל עסק בחקר יהדות המזרח, ובעיקר בחקר התנועה השבתאית.

בשנת 1988 זכה מויאל באות יקיר באר שבע. נפטר ב-6 בספטמבר 1991, והובא למנוחות בבית העלמין הישן בבאר שבע .

## ספריו
* **התנועה השבתאית במרוקו: תולדותיה ומקורותיה**, תל אביב, עם עובד, 1984
* **רבי [[יעקב ששפורטש]]: מחולל הפולמוס נגד התנועה השבתאית ומאבקיו למען שלטון ההלכה**, ירושלים, מוסד הרב קוק, תשנ"ב

## קישורים חיצוניים
* 

קטגוריה:חברי הכנסת מטעם המערך עבודה-מפ"ם
קטגוריה:ישראלים ילידי מרוקו
קטגוריה:אנשי עליית הנוער
קטגוריה:עולים לאחר מלחמת העולם השנייה
קטגוריה:לוחמי ההגנה
קטגוריה:חברי הכנסת השמינית
קטגוריה:חברי הכנסת התשיעית
קטגוריה:יקירי באר שבע
קטגוריה:אישים הקבורים בבאר שבע
קטגוריה:סגני שרי התקשורת
קטגוריה:סגני שרים בממשלת ישראל
קטגוריה:ישראלים שנולדו ב-1920
קטגוריה:ישראלים שנפטרו ב-1991
דפניס

[שמאל|ממוזער|200px|פסל פּאן והרועה דפניס מיוחס לפסל הליודורוס מרודוס, המאה השנייה לפני הספירה ב[גלריית אופיצי.]]
במיתולוגיה היוונית **דפניס** או **דפני** (ביוונית: Δάφνις - Δάφνι - עלה דפנה) היה בנם של הרמס ונימפה מסיציליה. הוא ננטש בילדותו על ידי אמו וגדל על ידי רועה צאן. בנערותו הפך יפה תואר ונחשק על ידי נשים וגברים כאחד. מסופר כי אפילו אפולו חשק בו. על פי המסופר במיתולוגיה, דפניס היה רועה צאן שהתאהבה בו הניאדה נומיה אולם הוא לא שמר לה אמונים, והתאהב באל פאן אשר לימד אותו לנגן בחליל פאן (או, לפי ה-Varia Historia התאהב באל הרמס, ולא היה בנו). המיתולוגיה מספרת שהנימפה נומיה, כנקמה, הפכה אותו לאבן.

## קישורים חיצוניים

* פאן ודפניס
* 

קטגוריה:דמויות מהמיתולוגיה היוונית
טרייסי היקמן

**טרייסי ריי היקמן** (באנגלית: **Tracy Raye Hickman**; נולד ב-26 בנובמבר 1955) הוא סופר פנטזיה, המוכר בזכות כתיבתו המשותפת עם מרגרט וייס בסדרת "רומח הדרקון". כתב בשיתוף פעולה עם וייס ספרים נוספים דוגמת סדרת "מחזור שער המוות", סדרת "עלילות חרב האופל" ואחרים.

פרסם יחד עם אשתו לורה מספר דגמים למשחקי תפקידים בתחום מבוכים ודרקונים ובתחומים אחרים.

במהלך הקריירה שלו, היקמן השתתף בכתיבתם של למעלה מ-60 ספרים.

## חיים אישיים
היקמן נולד בסולט לייק סיטי, יוטה שבארצות הברית. נשא לאשה את לורה קרטיס בשנת 1977 ולהם ארבעה ילדים.

הוא נוצרי מאמין המשתייך לכנסייה המורמונית, ולאחר לימודיו התנדב שנתיים בשליחות מיסיונרית באינדונזיה מטעם הכנסייה.

## קריירה כיוצר משחקים
טרייסי היקמן החל את הקריירה כיוצר עצמאי של משחקי הרפתקה. בשנת 1981, לאחר ששותפו העסקי נעלם והותיר אותו עם חובות של 30,000 דולר, היקמן פנה לחברת TSR כדי למכור המשחקים שיצר. החברה נענתה בחיוב, והציעה לשכור אותו כעובד של קבע. בעקבות ההצעה, היקמן ומשפחתו עברו לוויסקונסין, על אף התנגדות והפצרות מצד הוריו.

במהלך שהותו בTSR, הגה היקמן את הרעיון לעולם שיהפוך בהמשך לסדרת 'רומח הדרקון'. ההצעה מצאה חן בעיני ההנהלה, שהחליטה להפוך את סדרת ההרפתקות המתכוננות גם לסדרת ספרים. היקמן צומד לסופרת מרגרט וייס, ויחד הם החלו בכתיבת הרומן 'דרקונים של דמדומי סתיו'. היה זה הפרויקט הראשון של החברה שצירף סדרת ספרים והרפתקאות 'מבוכים ודרקונים' תחת כותרת אחת. הסדרה זכתה להצלחה מרובה, דבר שהוביל לכתיבת עשרות ספרים נוספים בידי סופרים אחרים מטעם החברה, ולמספר סדרות בת מטעם וייס והיקמן. עד שנת 1987, הפרויקט מכר מעל לשני מיליון ספרים וחצי מיליון ספרי הרפתקה.

שיטת העבודה המשותפת של וייס והיקמן הוגדרה כך: וויס היה מעצב את העולם ומספר את הסיפור, והיקמן הייתה כותבת את הפרוזה.
## קריירה ספרותית

היקמן ידוע בעיקר בשל שיתוף הפעולה שלו עם מרגרט וייס, עמה כתב מספר סדרות פנטזיה פופולריות:

* **רומח הדרקון (Dragonlance Chronicles):** טרילוגיה הכוללת את הספרים "דרקונים של דמדומי הסתיו" (1984), "דרקונים של ליל חורף" (1985), ו"דרקונים של אביב נעורים" (1985).
* **סדרת חרב האופל (Darksword Series):** סדרה זו כוללת את הספרים "חישול החרב" (1987), "גורל החרב" (1988), ו"ניצחון החרב" (1988).
* **מחזור שער המוות (The Death Gate Cycle):** סדרה בת שבעה ספרים שהחלה עם "כנף הדרקון" (1990) והסתיימה עם "השער השביעי" (1995).

* בנוסף, היקמן כתב בשיתוף עם אשתו, לורה היקמן, מספר הרפתקאות למשחקי תפקידים, ביניהן "**רייבנלופט**" (1983), שהפכה לבסיס לעולם המערכה הפופולרי באותו שם.

## קישורים חיצוניים

* 

* 

## הערות שוליים

קטגוריה:סופרי פנטזיה אמריקאים
קטגוריה:מורמונים
קטגוריה:בוגרי אוניברסיטת בריגהאם יאנג
קטגוריה:אמריקאים שנולדו ב-1955
אברהם זילברברג

**אברהם זילברברג** (15 בדצמבר 1915 – 19 ביוני 1980) היה איש ציבור ישראלי שכיהן כחבר הכנסת מטעם המערך בכנסת השביעית והשמינית.

זילברברג נולד בפולין. בתקופת מלחמת העולם השנייה שהה בסיביר. בשנת 1948 עלה, לאחר הקמת מדינת ישראל.

עם עלייתו נמנה זילברברג בין מייסדי מושב בית אלעזרי. היה חבר סתריה. לאורך השנים פעל במסגרת תנועת המושבים. ליווה את מושבי הדרום מטעם תנועת המושבים ובספטמבר 1956 נבחר למזכירות תנועת המושבים. בסוף שנות ה-50 היה מנהל מחלקת משקי הביסוס שליוותה את משקי העולים ונחשב לנציג מושבי ההתיישבות החדשה שלאחר קום המדינה. במאי 1960 נבחר לסגן המזכיר של תנועת המושבים. בהמשך נבחר לכהן כמשנה למזכ"ל התנועה. במושב בית אלעזרי היה זילברברג מזכיר במשך מספר שנים, אך לאחר זמן הודח בבחירות.

בסוף 1965 צורף למזכירות מפא"י. כחבר מפלגת העבודה נבחר לשמש יו"ר מחוז המושבים של המפלגה וכיהן כחבר הכנסת (1969–1977).

זילברברג היה מאנשי הגוש של לוי אשכול ופנחס ספיר ובשנת 1974 תמך ביצחק רבין. אולם לקראת סוף 1976 העביר את תמיכתו לשמעון פרס.

נפטר ב-19 ביוני 1980 והובא למנוחות בבית העלמין של מושב סתריה.

## קישורים חיצוניים
* 
* 
* 

### מכתביו
* 
* 
* 
* ; 
* 
* ברק חולף - או קרן אור, דבר, 14 בדצמבר 1973
* המשך הכתבה ברק חולף - או קרן אור, דבר, 14 בדצמבר 1973

## הערות שוליים

קטגוריה:חברי הכנסת מטעם המערך עבודה-מפ"ם
קטגוריה:ישראלים ילידי פולין
קטגוריה:עולים לאחר קום המדינה: 1948–1950
קטגוריה:חברי הכנסת השביעית
קטגוריה:חברי הכנסת השמינית
קטגוריה:מייסדי מושבים
קטגוריה:מזכירי תנועת המושבים
קטגוריה:סתריה: אישים
קטגוריה:מועצה אזורית ברנר: אישים
קטגוריה:אישים הקבורים במושבים
קטגוריה:ישראלים שנולדו ב-1915
קטגוריה:ישראלים שנפטרו ב-1980
זאב הרינג

**זאב הֶרִינְג** (21 באוגוסט 1910 – 26 בפברואר 1988) היה מבכירי הסתדרות העובדים הכללית וחבר הכנסת מטעם המערך בכנסת השביעית.

## ביוגרפיה
זאב הרינג נולד בשנת 1910 בעיירה פשמישל שבגליציה (בעת הולדתו בשליטת האימפריה האוסטרו-הונגרית, ובעקבות המלחמה נכללה בשטחי המדינה הפולנית החדשה). בסיום לימודיו בגימנסיה למד משפטים באוניברסיטת ורשה. בפולין היה פעיל בארגון הסטודנטים היהודים, והחל בפעילות במפלגת פועלי ציון. בשנת 1935 נבחר למזכ"ל המפלגה בגליציה. בנוסף שימש עורך שבועון המפלגה ביידיש "דאס פרייע פאלק".

בשנת 1940 עלה לארץ ישראל. באותה שנה התנדב לשורות הצבא הבריטי, ושירת בבריגדה היהודית. פעילותו בבריגדה נמשכה, ובין השנים 1945–1946 השתתף הרינג בפעולות ההצלה של שארית הפליטה ובארגון "הבריחה". בין השנים 1946–1947 נבחר למזכיר המרכז לגולה של הבריגדה.

לאחר עלייתו ארצה הצטרף לקבוצת "עיינות", שהיוותה את הגרעין לייסוד רמת דוד.

בראשית שנות החמישים נסע ללמוד בבית הספר לכלכלה ולמדע המדינה בלונדון.

עבודתו בהסתדרות התגברה עם בחירתו בשנת 1954 לחבר הוועד הפועל. באותה שנה נבחר גם לוועדה המרכזת של ההסתדרות וכיהן בה כיו"ר המחלקה לקשרים בינלאומיים, עד היבחרו לכנסת. במקביל, בין השנים 1956–1960, הרצה בפקולטה למדע המדינה באוניברסיטת תל אביב.

בין השנים 1969–1974 כיהן הרינג כחבר הכנסת מטעם המערך. במהלך כהונתו היה חבר ועדת הכספים וועדת החינוך והתרבות.

250px|ממוזער|שמאל|קברם של ברוניה וזאב הרינג בבית הקברות נחלת יצחק
נפטר ב-26 בפברואר 1988 ונקבר בבית הקברות נחלת יצחק.

## כתביו
* ז. הערינג, **צווישן חורבן און גאולה**: אין געראנגל פאר דער שארית הפליטה, אוגסבורג: פארלאג פועלי ציון  – התאחדות און נוח"ם אין דייטשלאנד, [תש"ח]. 
* **המהפכה האפורה באנגליה**, תל אביב: מסדה, 1957.

## קישורים חיצוניים

* 
* 
**מכּתביו**:
* , 
* 
* 
* 
* 
* 

## הערות שוליים

קטגוריה:חברי פועלי ציון
קטגוריה:יהודים גליציאנים
קטגוריה:לוחמי הבריגדה היהודית
קטגוריה:עולים במלחמת העולם השנייה
קטגוריה:עורכי עיתונים בשפה העברית
קטגוריה:ציונים סוציאליסטים
קטגוריה:חברי הכנסת מטעם המערך עבודה-מפ"ם
קטגוריה:פעילי ההסתדרות הכללית
קטגוריה:חברי הכנסת השביעית
קטגוריה:בוגרי בית הספר לכלכלה של לונדון
קטגוריה:סגל אוניברסיטת תל אביב: מדע המדינה
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1910
קטגוריה:ישראלים שנפטרו ב-1988
סיון קליין

**סיון שרה קליין** (נולדה ב־8 ביולי 1984) היא מנחת טלוויזיה ורדיו ודוגמנית ישראלית, מלכת היופי של ישראל לשנת 2003. אחות בהכשרתה.

## ביוגרפיה
קליין נולדה בירושלים.הוריה הם דודו קליין, בעל משרד נדל"ן ופנינה (לבית שמחוביץ), אחות במקצועה. סבתה הייתה ניצולת שואה שקרוביה נספו באושוויץ שבפולין, וסבה יוסף שמשפחתו גם נספתה בטרבלינקה שבפולין. את לימודי התיכון עשתה בבית חינוך - תיכון עירוני ג' (ירושלים), במגמת ביולוגיה ומחשבים. הייתה גם מדריכה בתנועת הצופים.

במהלך שירותה בצה"ל בלשכת הגיוס שבירושלים, קליין זכתה בתחרות מלכת היופי לשנת 2003, ולאחר מכן ייצגה את ישראל בתחרות מיס תבל (מיס יוניברס) 2003.

לה תואר שני משפטים ומנהל עסקים במרכז הבינתחומי הרצליה, והתמחות במשרד עורכי דין.

בספטמבר 2021 שיתפה באמצעות הרשת החברתית אינסטגרם, על כך שהחלה ללמוד סיעוד בבית הספר האקדמי לאחיות של המרכז הרפואי תל אביב ע"ש איכילוב, ועל שאיפתה להיות בעתיד גם מיילדת. כשנתיים לאחר מכן ב-2023 קליין הצטלמה שם בטקס עם תעודה, כנראה תעודת סיום הלימודים.

ב-2005 החלה ללמוד משחק בבית הספר למשחק של יורם לוינשטיין.

## קריירה
בשנת 2004 קליין קיבלה תפקיד אורח בעונה השלישית של קומדיית המצבים "הפיג'מות" בערוץ הילדים.

קליין דגמנה לחברת אופנת הנשים הישראלית "לורד קיטש", ולמעצבת האופנה ברכה בר און.

בשנת 2006 הצטרפה כ"כתבת שטח" לתוכנית "Y בעשר" ששודרה ב־yes. בשנת 2008 עזבה את "Y בעשר", והחל מאז הצטרפה ככתבת לצוות התוכנית "ערב טוב עם גיא פינס".

הל מ-2010 קליין מגישה ברדיו ירושלים את תוכניתה "מה נהיה", מדי יום ו' בצהריים.

בשנת 2011 הנחתה את העונה הראשונה של התוכנית "אייל גולן קורא לך" בערוץ 24.

בשנת 2012 החלה להגיש ברשת את "אחרי הקול" - התוכנית המסכמת של הריאליטי המוזיקלי "The Voice ישראל". באותה שנה החלה להנחות את התוכנית "לייב מהקאמפ" במסגרת שידורי הקיץ של ערוץ 24.

משנת 2013 השתתפה כפאנליסטית בתוכנית הבוקר של ערוץ 2 "מה אתם אומרים", לצדם של קותי סבג וחיים אתגר. בדצמבר 2013 החלה לשמש כחברת פאנל בתוכנית "מה אתם שומעים?", ששודר בערוץ 24, לצדם של חיים אתגר וקותי סבג.

בשנת 2015 דגמנה ליצרנית ההלבשה התחתונה "פמינה".

באוגוסט 2016 החלה להנחות את תוכנית השידוכים "אהבה עיוורת" ששודרה בערוץ 10.

בספטמבר 2017 החלה להגיש בערוץ 10, יחד עם אריאל מרגלית, את התוכנית היומית "הרדאר", העוסקת בחדשות עולם הבידור.

בשנת 2021 הצטרפה לדפנה שחר בהנחיית התכנית "סודות הנדל"ן" בקשת 12.

כיום, משמשת כמנחה מחליפה בתוכנית "גלית ואילנית" בקשת 12, וכן כפאנליסטית, ככתבת וכמגישה בתוכניות שונות לסירוגין בערוץ 12.

## חיים אישיים
ב-2015 נישאה לפרסומאי זיו קורן, והיא אם לשלושה. מתגוררים בתל אביב.

## קישורים חיצוניים

* 
* ; מתוך השבועון "רייטינג"
* 
* 
* 
*  ; במקור, מתוך התוכנית "אנשים"
*  
* 

## הערות שוליים

*
קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 2003
קטגוריה:מנחות טלוויזיה ישראליות
קטגוריה:סגל רדיו ירושלים
קטגוריה:תל אביב-יפו: אישים
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות תיכון עירוני ג' (ירושלים)
קטגוריה:בוגרי תיכון עירוני ג' (ירושלים)
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:ישראליות שנולדו ב-1984
קטגוריה:ישראלים שנולדו ב-1984
קטגוריה:בוגרות תנועת הצופים בישראל
מירית גרינברג

**מירית גרינברג** (נולדה ב־1979) היא מלכת היופי של ישראל לשנת 1997.

## ביוגרפיה
גרינברג נולדה וגדלה בבאר שבע. למדה בתיכון מקיף ו'. כשהייתה בת 18, לפני שירותה בצה"ל, זכתה בתחרות מלכות היופי. בגלל גילה הצעיר היא ייצגה את ישראל בתחרות מיס עולם (במקום מיס תבל כמקובל). בהמשך דגמנה לחברות אופנה מטעם הסוכנות לוק.

גרינברג עבדה כברמנית ובה בעת הצטלמה לקמפיינים ולהפקות אופנה שונות. בשנת 2005 התחתנה, ובשנת 2006 דגמנה לחברת האופנה for2 קולקציית בגדים לנשים בהיריון.

ב־2008 השתתפה בקמפיין בין־לאומי למען ישראל לכבוד חגיגות שישים שנה לעצמאותה. ב־2011 דגמנה למותג "NYDJ".

לצד עבודתה היא מתנדבת במעגלי נשים.

מירית נשואה ליניב מידן ולזוג ארבעה ילדים. בחודש יולי 2020 שיתפה ברשתות החברתיות כי היא מתמודדת עם סרטן השד. בפברואר 2021 דווח בתקשורת כי החלימה מהמחלה, אך 3 שנים לאחר מכן, בפברואר 2024, אובחנה כחולה בסרטן בלוטת התריס.

## קישורים חיצוניים
*מלכות היופי – שנות התשעים, באתר ynet
* 

## הערות שוליים

קטגוריה:בוגרי תיכון מקיף ו' (באר שבע)
קטגוריה:בוגרות תיכון מקיף ו' (באר שבע)
קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס עולם
קטגוריה:ישראליות שנולדו ב-1979
קטגוריה:ישראלים שנולדו ב-1979
מזרח אנגליה (אזור גאוגרפי)

[ממוזער|[נורפוק (מחוז)|נורפוק וסאפוק, מהווים את מרכז אנגליה. קיימברידג'שייר נמצאת מערבית למזרח אנגליה ואסקס לדרומה.]]
**מזרח אנגליה** (באנגלית: **East Anglia**) היא אזור גאוגרפי במזרחה של אנגליה. מזרח אנגליה הוא שמה של ממלכה קדומה - ממלכת מזרח אנגליה שהייתה אחת מממלכות ההפטרכיה, וכללה את האזורים נורפוק וסאפוק - אזורים בהם התיישבו מתיישבים דנים שנקראו בהתאם "אנשי הצפון" - "נור פוק" ו"אנשי הדרום" - אנגלים שמקורם מאזור אנגלן שבצפון גרמניה.

יש הכוללים גם חלקים ממחוזות קיימברידג'שייר ואסקס באזור זה, וכן חלק מלינקולנשייר.

העיקריות בערי האזור הם נוריץ', איפסוויץ' וקיימברידג'.

חצי האי מזרח אנגליה מהווה חלק מאזור מזרחה של אנגליה.

## גאוגרפיה
כמות המשקעים באזור נמוכה, וככל אנגליה הוא מוגדר כאזור בעל אקלים ימי. הטמפרטורות נעות בין 5 - 10 מעלות צלזיוס בחודשי החורף ל-20 - 25 מעלות צלזיוס בחודשי הקיץ (אף שנמדדו בקיץ גם טמפרטורות של 35 מעלות צלזיוס).

האזור מישורי ברובו, ופלגים רבים חוצים אותו. פלגים אלה מאפשרים את קיום החקלאות באזור.

העיר הגדולה באזור היא העיר איפסוויץ'.

## היסטוריה

ממלכת מזרח אנגליה נוצרה בשנת 520 לערך, ממיזוגם של אזור נורפוק וסאפוק. ממלכה זו הייתה חלק משבע ממלכות ההפטרכיה - הממלכות של אנגליה הקדומה כפי שאלה הוגדרו במאה ה-12 על ידי הנרי מהנטינגדון.

בשנת 616, לאחר ניצחון על ממלכת נורת'מבריה הסמוכה שהייתה יריבה לה, הייתה ממלכת מזרח אנגליה החזקה בממלכות האנגלו סקסיות של אנגליה, ומלכה של הממלכה - ראדוואלד מלך למעשה על כל ממלכות אנגליה, אולם זמן קצר לאחר מכן נוצחה מזרח אנגליה על ידי ממלכת מרסיה, ובשנת 794 נכבשה הממלכה על ידי אופה מלך מרסיה, ומלכה של מזרח אנגליה - את'לברט נהרג. 

בין השנים 825–827 מרדו תושבי מזרח אנגליה וזכו לעצמאות ממרסיה. ב-20 בנובמבר 870 הרגו פולשים ויקינגים דנים את אדמונד מלך מזרח אנגליה וכבשו את הממלכה. האנגלו-סקסונים שחררו את הממלכה בשנת 920 אולם זו נכבשה מחדש על ידי קאנוט הגדול בשנים 1015–1017.

עד המאה ה-17 היו מרבית שטחי מזרח אנגליה שטחי ביצה. במהלך המאה ה-17 נחפרו תעלות אשר אפשרו הפיכת האזורים לשטחים חקלאיים באמצעות ניקוז המים וניצולם. האזור שגשג בשל הצלחת החקלאות עד ראשית המהפכה התעשייתית אשר הביאה להגירה לאזורים בהם נבנו מפעלים רבים.

במהלך מלחמת העולם השנייה נבנו באזור בסיסים רבים של חיל האוויר המלכותי וחיל האוויר של ארצות הברית בשל השטחים הפתוחים הרבים שהיו באזור, ובשל קרבתו לאירופה.

## ראו גם
*מזרח אנגליה (אזור מנהלי)

## קישורים חיצוניים

* ההיסטוריה של מזרח אנגליה
* 

*
קטגוריה:הממלכה המאוחדת: גאוגרפיה
ימית הר נוי

**ימית הר נוי** (נולדה ב-1 באפריל 1982) היא מלכת היופי של ישראל לשנת 2002.

## חייה
ימית הר נוי נולדה בחולון למשפחה בת ארבעה ילדים ובגיל 5 עזבה עם משפחתה לאורנית, אביה קצין רכב ואמה סייעת לגננת. בגיל 12 חלתה הר נוי בסרטן הלבלב והחלימה.

בגיל 15 התמודדה הר נוי בתחרות "נערת השנה" של מעריב לנוער אבל לא זכתה בשום תואר.

בגיל 18 התגייסה לצה"ל ובסיום השירות הצבאי שלחה אמה את מועמדותה והר נוי שובצה בין 20 המועמדות הסופיות, היא ייצגה את ישראל בתחרות מיס תבל 2002 (מיס יוניברס 2002), אך לא עלתה לשלב הגמר. עקב השתתפות מדינת ישראל בתחרות מיס יוניברס באותה שנה לבנון פרשה מהתחרות.

בסיום שנת הכהונה החלה הר נוי ללמוד משפטים במכללה בקריית אונו, היא השתתפה כשחקנית במחזה "הנסיך הקטן" לצד הילה נחשון.

## קישורים חיצוניים

* 

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 2002
קטגוריה:משתתפות בתחרות נערת השנה של מעריב לנוער
קטגוריה:בוגרות הקריה האקדמית אונו: משפטים
קטגוריה:בוגרי הקריה האקדמית אונו: משפטים
קטגוריה:ישראליות שנולדו ב-1982
קטגוריה:ישראלים שנולדו ב-1982